钦定古今图书集成/明伦汇编/氏族典/第334卷 > 刘虎
## 钦定古今图书集成/明伦汇编/氏族典/第334卷 > 刘虎

按《魏书铁弗刘虎传》：“铁弗刘虎，南单于之苗裔，左贤
王去卑之孙，北部帅刘猛之从子，居于新兴虑虒之
北。北人谓胡父鲜卑母为铁弗，因以为号。猛死，子副
仑来奔，虎父诰升爰代领部落。诰升爰死，虎始臣附
于国，自以众落稍多，举兵外叛，归刘聪，拜安北将军。
昭成初，寇西部，帝遣军破之，虎死。”